Olimpiese Spele: Nog 'n silwermedalje vir SA | Maroela Media
Lawrence Brittain en Shaun Keeling in aksie. Foto: AP Photo/Andre Penner
Suid-Afrika het pas sy derde medalje by die Olimpiese Spele in Rio verower.
Die derde medalje is weer in die water verower, maar hierdie keer nie in die swembad nie. Suid-Afrika se manspaar, Lawrence Brittain en Shaun Keeling, het tweede geëindig in die roei-eindstryd vir manspare in 'n tyd van 7:02,51.
Nieu-Seeland se manspaar het met die goue medalje weggestap, terwyl Italië met brons tevrede moes wees. Dié item is die afgelope paar dae verskeie kere uitgestel weens die wind en slegte weer.
Suid-Afrika spog nou reeds met drie silwermedaljes nadat Cameron van der Burgh tweede in die 100 m-borsslag gekom het, terwyl Chad le Clos sy staal in die 200 m-vryslag gewys het.
En hierdie is die MEES spesiale medalje van die Spele. 19 Maande gelede het Lawrence Brittain nog met fase 4 limfoonkanker geworstel en kyk wat het hy bereik. Wat 'n inspirasie! Wat 'n held! BAIE geluk manne julle ALBEI verdien dit. SO trots op hierdie spesifieke medaljes!
…vingerfout – 18 maande gelede het hy met kanker 'n stryd gevoer!
Hartlik geluk aan die twee roeiers, julle maak ons baie trots. En dan wil die raserige Fikile ook net alles transformeer.
I T Muller · 3 jaar gelede
Ek hoor net van transformeer en transformasie en het dit nie eers mooi verstaan nie . Maar nou het ek wel agtergekom dat dit wel beteken ek moet my besigheid of tewel my werk en my eiendom en besittings prys gee vir iemand wat agtergeblewe of te wel benadeel is.m